கதிக்கு முந்துறு கலின மான் தேரொடும், கதிரோன், உதிக்கும் காலையில் தண்மை செய்வான், தனது உருவில் கொதிக்கும் வெம்மையை ஆற்றுவான்போல், கடல் குளித்தான். 2 மூவரும் இரவு சோலையில் தங்குதல் கறங்கு தண் புனல், கடி நெடுந் தாளுடைக் கமலத்து அறம் கொள் நாள்மலர்க் கோயில்கள் இதழ்க் கதவு அடைப்ப, பிறங்கு தாமரைவனம் விட்டு, பெடையொடு களி வண்டு உறங்குகின்றது ஓர் நறு மலர்ச் சோலை புக்கு, உறைந்தார். 3